பணம் பெற்று பாக்கியை அடைத்து , சேலைகளையும் எடுத்துச் சென்றுவிடலாம் என்று எண்ணினாள். கடைப்பையன்கள் முன்னால் வந்து நின்றதும் , “ அன்று நான் எடுத்துக்கொண்டு போன மாதிரி சேலை வேண்டும் " என்றாள். அவள் மனம் குறுகுறுத்தது. “ கடவுளே , எதற்காக இப்படி நான் சொல்கிறேன் ? எனக்கும் புத்தி பேதலித்து விட்டதா " என்று மனதிற்குள் முணுமுணுத்துக் கொண்டாள். பையன்கள் விழிக்க ஆரம்பித்தார்கள். ஒவ்வொருவராய் வந்து அவளைப் பார்த்துவிட்டுப் போனார்கள். “ யார்ரா அண்ணைக்குக் கொடுத்தது ? ” என்று முதலாளி அதட்ட ஆரம்பித்தார்.நான் எடுக்காத சேலையை